ddrg/super_eurlex huggingface dataset:
Odločba Komisije

z dne 11. aprila 2001

o spremembi Odločbe 92/486/EGS o načinu sodelovanja med strežniškim centrom Animo in državami članicami

(notificirano pod dokumentarno številko K(2001) 1100)

(Besedilo velja za EGP)

(2001/301/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

ob upoštevanju naslednjega:

(1) Razne študije in seminarji Skupnosti kažejo, da je treba zgradbo omrežja Animo ponovno pregledati, zato da se vzpostavi veterinarski sistem, ki vključuje vse različne uporabljene računalniške aplikacije.

(2) Odločbo 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [3], kakor je bila nazadnje spremenjena z Odločbo 2000/288/ES [4], bi bilo treba ustrezno spremeniti, tako da se zagotovi kontinuiteta omrežja Animo.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločbi 92/486/EGS se členu 2a doda naslednji odstavek 6:

"6. Za obdobje od 1. aprila 2001 do 31. marca 2002 usklajevalni organi, predvideni v členu 1, zagotovijo, da se pogodbe iz navedenega člena podaljšajo za eno leto.

V zvezi s tem odstavkom se uporablja naslednja dajatev:

- 386 ECU na enoto (centralna enota, lokalna enota, mejna kontrolna točka) za vse enote Animo, navedene v Odločbi 2000/287/ES [5]."

Člen 2

Ta odločba se uporablja od 1. aprila 2001.

Člen 3

Ta odločba je naslovljena na države članice.

V Bruslju, 11. aprila 2001

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 98, 19.4.2000, str. 37.

[5] UL L 98, 19.4.2000, str. 12.

--------------------------------------------------
Sklep Sveta

z dne 17. decembra 2001

o podpisu v imenu Skupnosti in začasni uporabi Sporazuma v obliki memoranduma o soglasju med Evropsko Skupnostjo in Islamsko republiko Pakistan o prehodnem režimu glede dostopa na trg tekstilnih izdelkov in oblačil

(2001/935/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 133 Pogodbe v povezavi s prvim in drugim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila dvostranski Sporazum v obliki memoranduma o soglasju o trgovini s tekstilnimi izdelki s Pakistanom.

(2) Sporazum v obliki memoranduma o soglasju je bil parafiran dne 15. oktobra 2001.

(3) Sporazum v obliki memoranduma o soglasju je treba podpisati v imenu Skupnosti.

(4) Da bi obema pogodbenicama omogočili koristi iz tega sporazuma takoj po ustreznih uradnih obvestilih Svetovni trgovinski organizaciji, je primerno ta sporazum na podlagi vzajemnosti uporabljati začasno, od 1. decembra 2001 do dokončanja ustreznih postopkov za njegovo uradno sklenitev –

SKLENIL:

Člen 1

Predsednika Sveta je s tem pooblaščen, da imenuje osebe, pooblaščene za podpis Sporazuma v obliki memoranduma o soglasju med Evropsko Skupnostjo in Islamsko republiko Pakistan o prehodnem režimu glede dostopa na trg tekstilnih izdelkov in oblačil v imenu Skupnosti, pod pogojem njegove sklenitve.

Besedilo Sporazuma je priloženo temu sklepu.

Člen 2

Sporazum v obliki memoranduma o soglasju se na podlagi vzajemnosti začasno uporablja od 1. decembra 2001 do zaključka postopkov za njegovo uradno sklenitev.

Člen 3

Če Pakistan ne bo izpolnil svojih obveznosti iz točk 2 in 4 Memoranduma o soglasju, bo Komisija ponovno uporabila pred tem uporabljene ravni kvot v skladu s postopkom iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1].

V Bruslju, 17. decembra 2001

Za Svet

Predsednik

A. Neyts-Uyttebroeck

[1] UL L 275, 8.11.1993, str. 1. Uredba, kakor je bila nazadnje spremenjena z Uredbo Komisije (ES) št. 1809/2001 (UL L 252, 20.9.2001, str. 1).

--------------------------------------------------
Sklep Sveta

z dne 28. maja 2001

o sklenitvi Sporazuma v obliki izmenjave pisem med Evropsko skupnostjo in Argentinsko republiko v okviru člena XXVIII Splošnega sporazuma o carinah in trgovini (GATT) 1994 za spremembo koncesij za česen, predvidenih v listi CXL, priloženi GATT

(2001/404/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 133 v povezavi s prvim stavkom člena 300(2),

ob upoštevanju predloga Komisije,

ob upoštevanju naslednjega:

(1) Svet je 2. maja 2000 pooblastil Komisijo, da s članicami WTO v skladu s členom XXVIII GATT 1994 začne pogajanja in posvetovanja s ciljem spremeniti najvišjo dovoljeno carinsko stopnjo za česen.

(2) Komisija je pogajanja vodila ob posvetovanju z odborom iz člena 133 in v skladu s pogajalskimi direktivami, ki jih je izdal Svet.

(3) Pogajanja z Argentinsko republiko, ki je edina članica WTO, ki jo zanimajo dobave v velikem obsegu, so bila uspešno sklenjena.

(4) Sporazum v obliki izmenjave pisem med Evropsko skupnostjo in Argentinsko republiko za spremembo koncesij za česen se mora zato potrditi.

(5) Ukrepi, potrebni za izvajanje tega sklepa, se morajo sprejeti v skladu s postopkom upravljanja, določenim v členu 46 Uredbe (ES) št. 2200/96 [1] –

SKLENIL:

Člen 1

Sporazum v obliki izmenjave pisem med Evropsko skupnostjo in Argentinsko republiko v okviru člena XXVIII Splošnega sporazuma o carinah in trgovini (GATT) 1994 za spremembo koncesij za česen, predvidenih v listi CXL, priloženi GATT, se potrdi v imenu Skupnosti.

Besedilo Sporazuma je priloga temu sklepu.

Člen 2

Komisija, ob pomoči odbora, ustanovljenega s členom 45 Uredbe (ES) št. 2200/96, sprejme potrebne ukrepe za upravljanje tarifnih kvot, predvidenih v Sporazumu, v skladu s postopkom, predvidenim v členu 46 navedene uredbe.

Člen 3

Predsednik Sveta je s tem sklepom pooblaščen, da imenuje pooblaščenca za podpis Sporazuma v obliki izmenjave pisem, ki zavezuje Skupnost [2].

Člen 4

Ta sklep se objavi v Uradnem listu Evropskih skupnosti.

V Bruslju, 28. maja 2001

Za Svet

Predsednik

T. Bodström

[1] UL L 297, 21.11.1996, str. 1. Uredba, nazadnje spremenjena z Uredbo (ES) št. 2826/2000 (UL L 328, 23.12.2000, str. 2).

[2] Datum začetka veljavnosti Sporazuma bo objavljen v Uradnem listu Evropskih skupnosti.

--------------------------------------------------
Sklep Sveta

z dne 4. aprila 2001

o odobritvi v imenu Evropske skupnosti Protokola o težkih kovinah h Konvenciji iz leta 1979 o onesnaževanju zraka na velike razdalje preko meja

(2001/379/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Skupnost je 24. junija 1998 v Aarhusu podpisala Protokol o težkih kovinah h Konvenciji iz leta 1979 o onesnaževanju zraka na velike razdalje preko meja (v nadaljnjem besedilu "Protokol").

(2) Cilj Protokola je nadzor emisij težkih kovin, ki jih povzročajo človekove dejavnosti kot posledica čezmejnega prenosa po zraku na velike razdalje in bi lahko imele velike škodljive posledice za zdravje ljudi ali okolje.

(3) Protokol predpisuje zmanjšanje skupnih letnih emisij kadmija, svinca in živega srebra v zrak ter uporabo ukrepov nadzora nad proizvodi.

(4) Ukrepi, ki jih predvideva Protokol, prispevajo k dosegi ciljev okoljske politike Skupnosti.

(5) Skupnost in države članice v okviru svojih pristojnosti sodelujejo z državami nečlanicami in pristojnimi mednarodnimi organizacijami.

(6) Skupnost bi morala odobriti Protokol –

SKLENIL:

Člen 1

Protokol o težkih kovinah h Konvenciji iz leta 1979 o onesnaževanju zraka na velike razdalje preko meja, ki je bil podpisan 24. junija 1998, se s tem odobri v imenu Evropske skupnosti.

Besedilo Protokola je priloženo k temu sklepu.

Člen 2

Predsednik Sveta se s tem pooblasti, da imenuje osebo, ki bo imela pooblastila, da listino o odobritvi deponira pri Generalnemu sekretarju Združenih narodov v skladu s členom 16 Protokola.

Člen 3

Ta sklep se objavi v Uradnem listu Evropskih Skupnosti.

V Luxembourgu, 4. aprila 2001

Za Svet

Predsednik

B. Rosengren

[1] UL C 311 E, 31.10.2000, str. 136.

[2] Mnenje, podano 24. oktobra 2000 (še ni objavljeno v Uradnem listu).

--------------------------------------------------
Odločba Komisije

z dne 7. marca 2000

o določitvi okvirnega zneska, ki ga državam upravičenkam dodeli Skupnost iz skupnega zneska pomoči v okviru instrumenta pred-pristopnih strukturnih politik

(notificirano pod dokumentarno številko K(2000) 552)

(2000/229/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1267/1999 z dne 21. junija 1999 o vzpostavitvi instrumenta predpristopnih strukturnih politik [1], v nadaljevanju "ISPA" in zlasti prvega pododstavka člena 4 te uredbe,

ob upoštevanju naslednjega:

(1) Drugi pododstavek člena 1(1) Uredbe (ES) št. 1267/1999 navaja države, ki so upravičene do ISPA.

(2) Prvi pododstavek člena 4 Uredbe (ES) št. 1267/1999 določa, da mora Komisija iz skupnega zneska pomoči Skupnosti v okviru ISPA državam upravičenkam razdeliti okvirna sredstva na podlagi meril glede prebivalstva, bruto domačega proizvoda (BDP) na prebivalca z ozirom na pariteto kupne moči in glede na površino. Ta sredstva je možno prilagoditi skladno z drugim pododstavkom istega člena.

(3) Člen 15 Uredbe (ES) št. 1267/1999 določa, da ob vstopu v Evropsko unijo država izgubi pravico do pomoči ISPA in da se sredstva, sproščena na ta način, porazdelijo med ostale države upravičenke.

(4) Ukrepi, predvideni s to določbo, so v skladu z mnenjem Upravnega odbora za instrument predpristopnih strukturnih politik –

SPREJELA NASLEDNJO ODLOČBO:

Člen 1

Okvirni zneski, dodeljeni državam upravičenkam iz skupnega zneska pomoči Skupnosti v okviru ISPA, so navedeni v Prilogi k tej odločbi.

Okvirni zneski bodo prilagojeni, če država članica zaradi pristopa k Evropski uniji izgubi pravico do pomoči ISPA.

Člen 2

Ta odločba je naslovljena na države članice.

V Bruslju, 7. marca 2000

Za Komisijo

Michel Barnier

Član Komisije

[1] UL L 161, 26.6.1999, str. 73.

--------------------------------------------------

PRILOGA

Okvirni znesek, ki ga državam upravičenkam dodeli Skupnost iz skupnega zneska pomoči v okviru instrumenta predpristopnih strukturnih politik

— Bolgarija: | med 8,0 % in 12,0 % skupnega zneska |

— Češka: | med 5,5 % in 8,0 % skupnega zneska |

— Estonija: | med 2,0 % in 3,5 % skupnega zneska |

— Madžarska: | med 7,0 % in 10,0 % skupnega zneska |

— Litva: | med 4,0 % in 6,0 % skupnega zneska |

— Latvija: | med 3,5 % in 5,5 % skupnega zneska |

— Poljska: | med 30,0 % in 37,0 % skupnega zneska |

— Romunija: | med 20,0 % in 26,0 % skupnega zneska |

— Slovenija: | med 1,0 % in 2,0 % skupnega zneska |

— Slovaška: | med 3,5 % in 5,5 % skupnega zneska |

--------------------------------------------------
Odločba Komisije

z dne 21. decembra 1999

o spremembi Odločbe 1999/276/ES o posebnih pogojih za uvoz ribiških in ribogojnih proizvodov s poreklom iz Mauritiusa

(notificirano pod dokumentarno številko K(1999) 4755)

(Besedilo velja za EGP)

(2000/84/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,

ob upoštevanju naslednjega:

(1) Člen 1 Odločbe Komisije 1999/276/ES z dne 23. aprila 1999 o posebnih pogojih za uvoz ribiških proizvodov in proizvodov iz ribogojstva s poreklom iz Mauritiusa [3] določa, da je "Official Veterinary Services (OVS) of the Ministry of Agriculture, Fisheries and Cooperatives" (Uradna veterinarska služba na Ministrstvu za kmetijstvo, ribištvo in zadruge) pristojni organ na Mauritiusu za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/ES;

(2) Po preoblikovanju uprave Mauritiusa je "Divison of Veterinary Services (DVS) of the Ministry of Agriculture, Food Technology and Natural Resources" (Oddelek za veterinarsko službo na Ministrstvu za kmetijstvo, živilstvo in naravne vire) postal pristojen organ za zdravstvena spričevala za ribiške proizvode (OVS); navedeni novi organ je sposoben učinkovito preverjati uporabo veljavnih zakonov. Zato je treba spremeniti imenovanje pristojnega organa iz Odločbe 1999/276/ES in vzorec zdravstvenega spričevala iz Priloge A k tej odločbi.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 1999/276/ES se spremeni:

1. člen 1 se nadomesti z naslednjim:

"Člen 1

Divison of Veterinary Services (DVS) of the Ministry of Agriculture, Food Technology and Natural Resources (Oddelek za veterinarsko službo na Ministrstvu za kmetijstvo, živilstvo in naravne vire) je pristojni organ na Mauritiusu za preverjanje in potrjevanje skladnosti ribiških in ribogojnih proizvodov z zahtevami Direktive 91/493/EGS."

2. Točka 2 člena 3 se nadomesti z naslednjim:

"2. V spričevalih mora biti navedeno ime, položaj in podpis predstavnika DVS in njegov uradni žig, ki je drugačne barve od drugih zaznamkov na spričevalu."

3. Priloga A se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 21. decembra 1999

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 108, 27.4.1999, str. 52.

--------------------------------------------------

PRILOGA

PRILOGA A

+++++ TIFF +++++

+++++ TIFF +++++

--------------------------------------------------
Sklep Sveta in Komisije

z dne 12. oktobra 2000

o sklenitvi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi

(2000/684/ES, ESPJ, Euratom)

SVET EVROPSKE UNIJE,

KOMISIJA EVROPSKIH SKUPNOSTI STA,

ob upoštevanju Pogodbe o ustanovitvi Evropske skupnosti, zlasti člena 44(1), zadnjega stavka člena 47(2), členov 55, 57(2), 71, 80(2), 93, 94, 133 in 308, v povezavi z drugim stavkom člena 300(2) in drugim pododstavkom člena 300(3) te pogodbe,

ob upoštevanju Pogodbe o ustanovitvi Evropske skupnosti za premog in jeklo, zlasti člena 95 te pogodbe,

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 te pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

po posvetovanju s posvetovalnim odborom ESPJ in s soglasjem Sveta,

ob upoštevanju naslednjega:

(1) Sporazum o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi [2], ki je začel veljati 1. julija 1998, prispeva k doseganju ciljev Evropskih skupnosti, saj predstavlja pomemben del strategije Evropskih skupnosti in njihovih držav članic o Moldaviji.

(2) Ker je bil Sporazum o partnerstvu in sodelovanju podpisan pred širitvijo Evropske unije, na Avstrijo, Finsko in Švedsko, je bil 15. maja 1997 podpisan protokol, ki je v ta Sporazum vključil tri nove države članice.

(3) Podpisnice so sklenile sporazum o začasni uporabi širitvenega protokola s strani Evropskih skupnosti, Republike Moldavije in vseh držav članic razen Avstrije, Švedske, Finske, Danske in Portugalske.

(4) Vse podpisnice so Protokol ratificirale,

SKLENILA:

Člen 1

Evropska skupnost, Evropska skupnost za premog in jeklo in Evropska skupnost za atomsko energijo odobrijo Protokol k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi.

Besedilo Protokola je priloženo temu Sklepu.

Člen 2

Predsednik Sveta v imenu Skupnosti uradno obvesti, kot je določeno v členu 4 Protokola. V imenu Evropske skupnosti za premog in jeklo in Evropske skupnosti za atomsko energijo uradno obvesti predsednik Komisije.

V Bruslju, 12. oktobra 2000

Za Svet

Predsednik

H. Védrine

Za Komisijo

R. Prodi

Predsednik

[1] UL C 286, 22.9.1997, str. 82.

[2] UL L 181, 24.6.1998, str. 3.

--------------------------------------------------
Sklep Sveta

z dne 19. junija 2000

ob podpisu in sklenitvi Potrjenega zapisnika med Evropsko skupnostjo in Vlado Republike Koreje v zvezi s svetovnim ladjedelniškim trgom

(2000/409/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svetovna ladjedelniška industrija se sooča z resnimi težavami predvsem zaradi presežnih zmogljivosti. V nasprotju z industrijo Skupnosti, ki je v 90. letih izvedla program prestrukturiranja in zmanjšanja zmogljivosti, so korejske ladjedelnice od leta 1993 znatno povečale svoje zmogljivosti.

(2) Študija korejskih pogodb, ki jo je za Skupnost izvedel neodvisni svetovalec, je pokazala, da so korejske ladjedelnice postavljale cene veliko nižje od stroškov. Takšna ravnanja so korejski industriji omogočila, da je znatno povečala svoj tržni delež, posebno na račun industrije Skupnosti, ki se trenutno sooča z resnimi težavami. Zaradi izredno nizkih svetovnih cen je tržni delež industrije Skupnosti padel s 25 % v letu 1998 na 17 % v letu 1999.

(3) Svet je ob proučitvi prvega in drugega poročila o stanju svetovnega ladjedelništva, ki ga je Komisija predstavila v skladu s členom 12 Uredbe Sveta (ES) št. 1540/98 z dne 29. junija 1998 o novih pravilih pomoči ladjedelništvu [1], dne 9. novembra 1999 in 18. maja 2000 ugotovil, da je sektor po vsem svetu v kritičnem položaju in izrazil resno zaskrbljenost zaradi takih ravnanj, ki so močno škodovala interesom ladjedelnic znotraj Skupnosti. Ministri, pristojni za industrijo, so v svojih Sklepih pozvali Komisijo, naj si še naprej prizadeva vzpostaviti enotne pogoje delovanja za sektor, tako da se začne nemudoma konstruktivno posvetovati z Republiko Korejo, z namenom ustavitve nelojalne konkurence.

(4) V skladu z navodili je Komisija organizirala več krogov intenzivnih posvetovanj s korejsko vlado in se dogovorila o osnutku potrjenega zapisnika. Ko bo potrjeni zapisnik podpisan, bo korejsko vlado zavezal k vzdržnosti glede neposrednega ali posrednega posredovanja v podporo izgubarskim korejskim ladjedelnicam, da bo uporabljala mednarodno priznana finančna in računovodska načela ter zagotavljala, da bodo korejske ladjedelnice postavljale cene, ki bodo odražale tržne pogoje. Potrjeni zapisnik zagotavlja tudi ad hoc mehanizem za posvetovanja, ki bo nemudoma obravnaval katero koli zadevo, ki jo bo izpostavila katera koli stran.

(5) Ta potrjeni zapisnik bi bilo treba odobriti –

SKLENIL:

Člen 1

Potrjeni zapisnik med Evropsko skupnostjo in Vlado Republike Koreje v zvezi s svetovnim ladjedelniškim trgom se s tem odobri.

Besedilo potrjenega zapisnika je priloženo k temu sklepu.

Člen 2

Predsednik Sveta je s tem pooblaščen, da imenuje osebo, pooblaščeno za podpis Potrjenega zapisnika, ki zavezuje Skupnost.

V Luxembourgu, 19. junija 2000

Za Svet

Predsednik

L. Capoulas Santos

[1] UL L 202, 18.7.1998, str. 1.

--------------------------------------------------
Odločba Komisije

z dne 18. aprila 2000

o spremembi Odločbe 2000/86/ES o posebnih pogojih za uvoz ribiških proizvodov s poreklom iz Kitajske

(notificirana pod dokumentarno številko K(2000) 831)

(Besedilo velja za EGP)

(2000/300/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,

ob upoštevanju naslednjega:

(1) V skladu z Odločbo Komisije 2000/86/ES [3] je State Administration for Entry/Exit Inspection and Quarantinena (CIQ SA) pristojni organ na Kitajskem za preverjanje in potrjevanje usklajenosti ribiških proizvodov in proizvodov iz ribogojstva z zahtevami Direktive 91/493/EGS.

(2) Pred začetkom veljavnosti Odločbe 2000/86/ES je bil uvoz ribiških proizvodov iz Kitajske načeloma dovoljen iz obratov, ki jih je odobrila vsaka država članica pod pogoji, določenimi v Odločbi Komisije 97/296/ES [4], kakor je bila nazadnje spremenjena z Odločbo 2000/170/ES [5].

(3) (4) Da bi olajšali prehod na ureditev iz Odločbe 2000/86/ES in se izognili motnjam v trgovini, je treba odobriti omejeno prehodno obdobje za uvoz ribiških proizvodov, ki jih je pristojni kitajski organ potrdil najpozneje 2. februarja 2000 in so v Skupnost prispeli najpozneje 1. marca 2000.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Odločbi 2000/86/ES se vstavi naslednji člen 4a:

"Člen 4a

Države članice lahko dovolijo uvoz ribiških proizvodov s poreklom s Kitajske in z izvorom iz obratov, ki niso vključeni v Prilogi B k tej odločbi, pod naslednjimi pogoji:

1. država članica uvoznica je obrate odobrila 22. decembra 1999,

2. pristojni kitajski organ je zdravstveno spričevalo izdal najpozneje 2. februarja 2000, in

3. taki ribiški proizvodi so bili predloženi na mejni veterinarski postaji Skupnosti najpozneje 1. marca 2000 in dani v promet samo na ozemlju države članice uvoznice ali drugih držav članic, ki so odobrile obrat izvora."

Člen 2

Ta odločba je naslovljena na države članice.

V Bruslju, 18. aprila 2000

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 26, 2.2.2000, str. 26.

[4] UL L 122, 14.5.1997, str. 21.

[5] UL L 55, 29.2.2000, str. 68.

--------------------------------------------------